96 Dr. Horváth Géza. 



ismét új szórakozást nyújt. A ki pedig lepkészettel foglalkozik, 

 annak a gyűjtött hernyók felnevelése, etetése és gondozása szol- 

 gál kellemes időtöltésül. Sőt még a hideg téli hónapokban is, a 

 mikor mindent hó és jég borít s a természet téli álmát aluszsza, 

 folyvást foglalkozhatik és szórakozhatik a rovarász. A meleg 

 szobában előveszi gyűjteményét; rendezgeti, meghatározza és 

 helyére beosztja az egész éven át szerzett zsákmányt, miközben 

 minden egyes rovar visszaidézi emlékébe a szabadban töltött 

 vidám órákat. 



A rovarászát oly egészséges sport, mely a testet és lelket 

 egyaránt felüdíti. Kellemesen szórakoztat, megóv az unalom ellen, 

 felvidítja a kedélyt és megvigasztal bánatunkban. Tudok nem 

 egy esetet, hogy olyanok, a kiket az életben a sors súlyosan 

 meglátogatott, egyedül csak a rovarászatban találtak enyhülést 

 és vigasztalást. 



A ki egyszer a rovarászatot megkedvelte, az többé nem 

 igen hagyja abba, hanem életfogytáig hive marad. Egyik legjele- 

 sebb hazai rovarászunk, az 1870-ben 72 éves korában elhunyt 

 Frivaldszky Imrének életrajzában olvassuk a következő jellemző 

 sorokat: „Midőn a legtöbb emberekben a szenvedélyek előbbre 

 haladt korban lassan elnémulnak, Frivaldszky Imre azon szenve- 

 délye, melylyel ő a természet és a természeti tárgyak iránt vi- 

 seltetet, élete fogytáig ugyanazon erőben megmaradt és ugyan- 

 azon élvezetet nyújtotta, mint ifjú korában. Egyik korán elhunyt 

 veje, Bárczy Károly, előttem e szavakat mondta ipjáról, Fri- 

 valdszky Imréről: Nem ismerek szerencsésebb embert az ipámnál 

 ő még most is ugyanazon szenvedélylyel fürkész és búvárkodik, 

 ugyan azon szeretettel viseltetik a természet kedvencz tárgya 

 iránt, mint azt csak egy 24 éves fiatal ember teheti". (Dr 

 Nendtvich Károly: Frivaldszky Imre életrajza. Pest, 1872.) 



Melegen óhajtom, hogy a rovarászát, mint sport, hazánkban 

 minél több kedvelőre találjon. Talán akad olvasóink között is 

 egyik-másik, a ki kedvet fog hozzá kapni. Előre biztosíthatom, 

 hogy nem fogja megbánni és hogy a legrövidebb idő alatt meg 

 fog győződni róla, hogy milyen igaz a franczia rovartani társu- 

 latnak ismeretes jelmondata; Natura maximé marinda iii minimis. 



